**Методика за финансиране на факултетите и департаментите за осъществяване на дейности по точка 3.3. „Международно сътрудничество в стратегическите области на висшето училище“**

1. Изпълнението на дейностите започва към 01.01.2023 г. и се финансирана три етапа за времето на изпълнение на проекта. За всеки етап на финансиране се заделят по 1/3 от средствата предвидени в проекта. Междинното отчитане, заедно с техническия отчет, се предвижда за есента на 2024 година.
2. Първоначалното индикативно разпределение на средства по основни звена (факултети и департаменти) се извършва от Управителния комитет като:

* отчита числеността на академичния състав (преподаватели и изследователи) и броя обучавани докторанти;
* средствата отпуснати на едно звено не могат да бъдат по-малко от 50 000 лв.;
* управителният комитет има право да намалява първоначалното индикативно разпределение на средствата по основни звена и да преразпределя средствата за следващите (след първи) етапи, ако по отчет на комисиите към основните звена не се постигат заложените индикатори.

1. Подборът на кандидатите е непрекъснат процес и се извършва от комисии по общи за Университета правила и критерии. Комисиите в звената предлагат на Управителния комитет да отпусне средства за извършване на съответната дейност от одобрените кандидати, съгласно Наредбата за служебните командировки и специализации в чужбина, приета с Постановление № 115 на Министерския съвет от 2004 г., изменена с Постановление № 45 от 22 март 2023 г., публикувано в ДВ, брой 27 от 24.3.2023 г.
   1. За осъществени до 25-ти юни 2023 г. мобилности ще се прилага чл. 17. (1) от Наредбата: „Ръководителите на предприятия могат да определят размери на дневните пари, различни от определените в приложение 2, които не могат да превишават двойния им размер.“
   2. За мобилности, планирани за изпълнение след 25-ти юни 2023 г., ще се прилага чл. 15. (1) от Наредбата: „За покриване разходите на командированите лица в чужбина се изплащат дневни и квартирни пари в размери и валути съгласно приложение 2.“
2. За първия етап на финансиране, комисиите в звената могат да предлагат отпускането на средства, на обща стойност не по-голяма от 1/3 от сумата предвидена за звеното по точка 2.
3. При изчерпване на лимита по точка 4, председателят на комисията в съответното звено представя чрез координатора за международно сътрудничество пред Управителния комитет отчет за дейностите в рамките на първия етап на финансиране и искане за продължаване на дейностите във втори етап.
4. Дванадесет (12) месеца след стартирането на проекта Управителният комитет обявява приключване на първия етап и прави преглед на отчетените дейности по звена, въз основа на което:
   1. Одобрява лимит за предложенията на комисиите в звената за втори етап в размер равен на сумата от неусвоените средства от първи етап и допълнителни средства в размер на отчетените средства от първи етап;
   2. При наличие на остатъчни средства от бюджета за втори етап по точка 1, с решение на Управителния комитет тези средства се разпределят равномерно за допълнително увеличаване на лимитите на звената отчели напълно средствата отпуснати по точка 4.
5. При изчерпване на лимита по точка 6, председателят на комисията в съответното звено представя пред Управителния комитет отчет за дейностите за втория етап на финансиране и искане за продължаване на дейностите в трети етап.
6. Двадесет и четири (24) месеца след стартирането на проекта Управителният комитет обявява приключване на втория етап и прави преглед на отчетените дейности по звена, въз основа на което:
   1. Одобрява лимит за предложенията на комисиите в звената за трети етап в размер равен на сумата от неусвоените средства от втори етап и допълнителни средства в размер на отчетените средства от втори етап;
   2. При наличие на остатъчни средства от бюджета за трети етап по точка 1, с решение на Управителния комитет тези средства се разпределят равномерно за допълнително увеличаване на лимитите на звената отчели напълно средствата отпуснати по точка 6.